Diari Oficial de la Generalitat Valenciana


Sumari del DOGV 7503, del 13-04-2015 (2015/3259)

RESOLUCIÓ de 2 d'abril de 2015, del director de l'Agència Valenciana de Foment i Garantia Agrària (AVFGA), per la qual es convoca i es regula la selecció dels Grups d'Acció Local GAL LEADER1420 i de les estratègies de desenrotllament local.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3259


Data del document
:   02-04-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 d'abril de 2015, del director de l'Agència Valenciana de Foment i Garantia Agrària (AVFGA), per la qual es convoca i es regula la selecció dels Grups d'Acció Local GAL LEADER1420 i de les estratègies de desenrotllament local. [2015/3259]  
La normativa europea per al període 2007-2013 va integrar l'enfocament o la metodologia LEADER, amb els principis bàsics d'actuació i estratègies, en els programes de desenrotllament rural que es van aprovar en el període mencionat.  
Este eix, hereu de la iniciativa comunitària del mateix nom nascuda en 1991, està caracteritzat per descansar la seua aplicació en una estructura de plans de desenrotllament local, promoguts pels anomenats Grups d'Acció Local (GAL), definició que emparava l'agrupació d'agents públics i privats representatius d'un concret territori rural i units sota un compromís compartit pel futur d'este.  
La normativa europea per al període 2014-2020, pel que fa al desenrotllament rural, té la base legal en els articles 33 a 35 del Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'establixen les disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen les disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell, i en els articles 42 a 44 del Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), i pel qual es deroga el Reglament (CE) núm. 1698/2005 del Consell.  
Entre els objectius de FEADER està l'èxit d'un «desenrotllament territorial equilibrat de la comunitat rural on s'implemente, i s'hi inclou la creació i conservació de l'ocupació». En este sentit, l'enfocament LEADER ha demostrat, al llarg dels anys, la capacitat per a fomentar el desenrotllament de les zones rurals, basant-se en un enfocament integrat, innovador i multisectorial, que partix dels recursos i les necessitats endògens del territori i es desenrotlla a través d'un plantejament d'enfocament ascendent. Per este motiu, el Reglament (UE) núm. 1305/2013 disposa la inclusió de la mesura 19 LEADER en els programes de desenrotllament rural.  
D'acord amb les directrius contingudes en el Marc Nacional de Desenrotllament Rural 2014-2020, la Generalitat ha elaborat el Programa de Desenrotllament Rural de la Comunitat Valenciana 2014-2020 (PDRCV1420), pendent d'aprovació per la Comissió Europea en esta data, i que es constituïx en el principal instrument de la política estructural agrària valenciana per a aconseguir un desenrotllament sostenible, inclusiu i equilibrat. A fi de no retardar l'aplicació de les mesures contingudes en este, procedix cobrir etapes per a la seua implementació, sense prejuí de la no-completa aplicabilitat d'estes fins que es produïsca l'aprovació definitiva del Programa de Desenrotllament Rural de la Comunitat Valenciana 2014-2020 per la Comissió Europea.  
Per a aplicar la mesura 19 LEADER del PDRCV1420 és necessari triar els corresponents Grups d'Acció Local (GAL) i les seues estratègies de desenrotllament local, cosa que s'ha de dur a terme per mitjà de l'oportuna convocatòria, oberta i de lliure concurrència, a fi que siguen les millors estratègies, implementades pels GAL seleccionats a l'empara d'esta resolució, les quals orienten la destinació dels fons públics per al desenrotllament del medi rural.  
Els GAL LEADER1420 seleccionats a l'empara d'esta convocatòria per al període 2014-2020 concebran i posaran en pràctica les estratègies de desenrotllament local, que s'aplicaran a través de l'aprovació i la concessió d'ajudes a operacions promogudes per agents privats i públics, econòmics i socials del territori d'aplicació.  
  
La Conselleria de Presidència i Agricultura, Pesca, Alimentació i Aigua, a través de l'Agència Valenciana de Foment i Garantia Agrària (AVFGA), com a autoritat de gestió i organisme pagador, i els GAL LEADER1420 seran els responsables de la gestió de les ajudes.   
A estos efectes i en exercici de les competències que em conferixen l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), resolc:  
  
Primer. Objectiu de la convocatòria  
Esta resolució té com a objectiu establir els criteris que hauran d'utilitzar-se per a seleccionar:  
a) Els GAL que gestionaran les estratègies de desenrotllament local del període 2014-2020 (d'ara en avant GAL LEADER1420), i s'establirà el règim d'organització i funcionament.  
b) Les estratègies de desenrotllament local que promouran i posaran en pràctica en el seu àmbit territorial els GAL LEADER1420, en execució de la mesura 19 LEADER del PDRCV1420.  
La normativa d'aplicació és la dels articles 33 a 35 del Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'establixen les disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen les disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell, i en els articles 42 a 44 del Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajuda al desenrotllament rural a través del Fons Europeu Agrícola de Desenrotllament rural (FEADER), i pel qual es deroga el Reglament (CE) núm. 1698/2005 del Consell.  
  
Així mateix, són d'aplicació les directrius contingudes en el Marc Nacional de Desenrotllament Rural 2014-2020, en virtut de les quals la Generalitat ha elaborat el PDRCV1420.  
  
Segon. Territori d'aplicació  
El territori d'actuació dels GAL LEADER1420 i les seues estratègies de desenrotllament local serà l'espai rural definit en el PDRCV1420 als efectes de l'execució de la mesura 19 LEADER del PDRCV1420, els termes municipals del qual figuren en l'annex I d'esta resolució.  
  
  
Tercer. Finançament  
1. La mesura 19 LEADER del PDRCV1420 es finançarà en un 53% per la Unió Europea, a través de FEADER, en un 32,9 % per la Generalitat i en un 14,1 % pel Ministeri competent en matèria de desenrotllament rural. La Generalitat podrà aportar finançament nacional addicional que pot modificar estos percentatges relatius, amb compliment dels percentatges mínims de participació de cada administració establits en el Reglament (UE) núm. 1305/2013 de Desenrotllament Rural i les seues normes d'aplicació.  
2. Els GAL LEADER1420 podran preveure en els seus estatuts el pagament pels seus associats de quotes o altres aportacions que contribuïsquen a finançar els gastos o les inversions que es realitzen en execució del conjunt de la mesura 19 LEADER del PDRCV1420.  
3. L'import dels gastos previstos en la present resolució es finançarà amb càrrec al capítol IV del pressupost de gastos del 2016 de l'Agència Valenciana de Foment i Garantia Agrària, línia de subvenció SE832000.  
  
  
Quart. Grups d'Acció Local (GAL LEADER1420)  
1. Es denomina Grup d'Acció Local LEADER1420 al conjunt d'agents rurals que, amb capacitat per a subscriure conjuntament una estratègia de desenrotllament per a un espai o territori rural determinat, han sigut seleccionats com a tals en virtut d'esta resolució.  
La població afavorida per una estratègia estarà compresa entre 10.000 i 150.000 habitants, amb alguna excepció en zones escassament poblades, on la població mínima podrà ser inferior a 10.000 habitants, quan hi haja forts vincles socials, culturals i econòmics que permeten preveure l'aplicació normal de l'estratègia, i es tracte de territoris en què s'hagen aplicat programes LEADER amb resultats satisfactoris.  
  
A fi de complir el gasto públic previst en les estratègies a seleccionar establit en el Marc Nacional de Desenrotllament Rural 2014-2020, i ateses les dotacions previstes per a la mesura 19 LEADER del PDRCV1420, el nombre d'organitzacions candidates que adquirisquen la condició de GAL LEADER1420 no podrà ser superior a nou.  
  
2. Els GAL LEADER1420 estaran compostos per un conjunt equilibrat i representatiu dels interlocutors dels diferents sectors econòmics i socials, públics i privats, de l'àmbit territorial de què es tracte.  
  
Tots estos hauran de tindre seu o delegació en el seu territori d'actuació i tindre un caràcter representatiu a eixe nivell territorial, bé pel seu pes econòmic, bé per la seua rellevància social. No podran incloure's com a components privats dels GAL LEADER1420 persones jurídiques privades que incloguen, directament o indirectament, persones jurídiques públiques entre els seus membres.  
Els GAL LEADER1420 no tindran ànim de lucre i hauran d'adoptar la forma jurídica d'associació, i s'ajustaran, quant als estatuts i al règim organitzatiu, al que establix la Llei Orgànica 1/2002, Reguladora del Dret d'Associació, i al que s'ha estipulat en la Llei 14/2008, de 18 de novembre, de la Generalitat, d'Associacions de la Comunitat Valenciana.  
3. Els GAL LEADER1420 tindran una junta directiva, en la qual la procedència i/o la representació territorial dels seus membres haurà de ser diversa, de manera que es done en l'òrgan directiu una representació equilibrada dels distints components territorials de la zona geogràfica de programació. Cap municipi o comarca del territori podrà tindre una posició dominant en la junta i hauran d'estar representades en esta les cooperatives i les organitzacions professionals agràries i forestals, les organitzacions representatives de dones i jóvens, així com qualsevol altra entitat de caràcter socioeconòmic amb representació en el territori d'actuació.  
Tots els firmants del Document de Compromís de Candidatura Conjunta, arreplegat en l'annex III d'esta resolució, constituiran l'Assemblea General del GAL LEADER1420, una vegada haja sigut seleccionada com a tal.  
Els GAL LEADER1420 tindran un equip tècnic amb formació i capacitat per a gestionar una estratègia de desenrotllament local, al capdavant del qual se situarà un coordinador o gerent.  
En l'estructura de funcionament ha d'haver-hi un responsable administratiu i financer (RAF) que haurà de ser una persona física amb capacitat de control i fiscalització de fons públics, que actuarà davall el principi d'autonomia funcional i serà, preferentment, un funcionari del Cos Nacional de Secretaris-Interventors d'Administració Local, amb destinació en algun dels municipis del territori del GAL LEADER1420. A estos efectes, el GAL LEADER1420 i l'entitat local de la qual forme part el RAF subscriuran el corresponent conveni.  
  
Tots els membres d'un GAL LEADER1420, siga quin siga el sector, municipi o comarca d'origen, pertinença o representació, actuaran d'acord amb el principi de defensa dels interessos globals de la població del conjunt de la zona geogràfica de programació i amb un esperit comú d'actuació territorial concertada.  
4. Els GAL LEADER1420 hauran de:  
a) Demostrar la capacitat per a definir i aplicar una estratègia de desenrotllament en el territori d'actuació, amb un enfocament participatiu, ascendent, multisectorial, interactiu, innovador i cooperant, generador d'ocupació.  
b) Generar la capacitat dels agents locals per a desenrotllar i portar a la pràctica les operacions que resulten de l'estratègia, i fomentar també les seues capacitats de gestió de projectes.  
c) Dissenyar un procediment no discriminatori i transparent de selecció i criteris objectius de selecció de les operacions que eviten conflictes d'interessos, garantisquen que almenys el 50% dels vots en les decisions de selecció provinguen de socis que no siguen autoritats públiques, i permeten efectuar la selecció per procediment escrit.  
  
d) Garantir la coherència amb l'estratègia de desenrotllament local al seleccionar les operacions, ordenar-les per prioritats segons la seua contribució a la consecució dels objectius i les metes d'eixa estratègia.  
e) Preparar i donar publicitat a les convocatòries de propostes o a un procediment continu de presentació d'operacions i definir els criteris de selecció d'estes.  
f) Rebre les sol·licituds d'ajuda i avaluar-les.  
g) Seleccionar les operacions, estimar l'import de l'ajuda i, quan procedisca, presentar les propostes a l'organisme responsable de la verificació final de la subvencionabilitat abans de l'aprovació.  
h) Fer un seguiment de la posada en pràctica de l'estratègia de desenrotllament local i de les operacions subvencionades i dur a terme activitats d'avaluació específiques vinculades a eixa estratègia.  
i) Portar una comptabilitat independent, i ajustar-se al que disposen els reials decrets 1514/2007, de 16 de novembre, pel qual s'aprova el Pla General de Comptabilitat i 1515/2007, de 16 de novembre, pel qual s'aprova el Pla General de Comptabilitat de Xicotetes i Mitjanes Empreses, i en allò que no s'opose a estos, el Reial Decret 776/1998, de 30 d'abril, pel qual s'aproven les normes d'adaptació del Pla General de Comptabilitat a les entitats sense fins lucratius i les normes d'informació pressupostària d'estes entitats.  
j) Facilitar la verificació i el control de les seues actuacions per part de la Comissió Europea i la resta d'òrgans de control comunitari, nacional i/o autonòmic.  
k) Assistir a totes les reunions convocades pels organismes responsables de desenrotllament rural.  
l) Integrar-se, a través d'associacions d'àmbit regional o nacional, en la Xarxa Rural Nacional.  
m) Participar al llarg del període 2014-2020, almenys, en un projecte de cooperació.  
n) Ajustar-se en la seua activitat als principis de col·laboració, objectivitat, imparcialitat, eficàcia, eficiència, transparència, publicitat i lliure concurrència.  
o) Complir les instruccions i els manuals de procediment, gestió, seguiment i control de les ajudes vinculades a la mesura 19 LEADER del PDRCV1420 aprovats per la Direcció General competent en matèria de desenrotllament rural.  
5. Els GAL LEADER1420 es regiran per un procediment de presa de decisions en el qual ni les entitats públiques, ni cap grup d'interés concret, representen més del 49% dels drets de vot en la presa de decisions. Este sistema de presa de decisions estarà reflectit en l'estratègia de desenrotllament local que presenten posteriorment.  
Tota renovació de càrrecs en la junta directiva dels GAL LEADER1420 haurà de ser comunicada a la Direcció General competent en matèria de desenrotllament rural, que verificarà que la nova composició respecta la normativa comunitària, així com el que disposa esta resolució.  
Les convocatòries ordinàries dels òrgans directius del GAL LEADER1420 que tinguen en l'orde del dia algun punt referent a la gestió de les ajudes LEADER hauran de ser comunicades pel coordinador o el gerent d'este a la Direcció General competent en matèria de desenrotllament rural amb 5 dies d'antelació a la realització de la reunió. Este termini serà de 2 dies per a les juntes extraordinàries. La Direcció General competent en matèria de desenrotllament rural podrà participar en les reunions esmentades a través d'un representant que tindrà veu però no vot.  
A estes sessions haurà d'assistir el RAF, que tindrà veu però no vot i serà qui done fe dels acords adoptats.  
6. El càrrec de gerent o coordinador dels GAL LEADER1420 serà incompatible amb qualsevol altra activitat pública o privada remunerada, de manera que s'exercirà amb dedicació exclusiva. No obstant això, l'òrgan competent del Grup d'Acció Local podrà autoritzar l'exercici d'altres activitats lucratives, sempre que quede garantit que l'exercici d'estes no interferisca en l'autonomia i independència amb què ha d'exercir les seues funcions com a gerent o coordinador.  
  
El responsable administratiu i financer dels Grups no podrà exercir altres activitats públiques o privades que puguen afectar l'autonomia i independència amb què ha d'exercir les seues funcions, excepte les que li corresponguen com a personal al servici de l'Administració Local. La compatibilitat correspondrà declarar-la a l'Administració Local on preste els seus servicis.  
La resta del personal al servici dels Grups estarà obligat a informar l'òrgan competent d'este, segons els estatuts, sobre les restants activitats lucratives que poguera realitzar, tant per compte propi com per compte d'altri, a fi que verifique si es produïx o no incompatibilitat entre els interessos del Grup i els interessos particulars, i declarar-la si és el cas.  
  
7. Els membres dels òrgans col·legiats, així com el gerent o coordinador, el responsable administratiu i financer i el personal tècnic dels Grups hauran d'abstindre's d'intervindre en la gestió d'ajudes quan concórrega alguna de les causes següents:  
a) Tindre interés personal en l'assumpte.  
b) Ser alcalde o càrrec electe en l'Ajuntament sol·licitant.  
c) Ser administrador o membre de societat, associació o entitat interessada.  
d) Tindre qüestió litigiosa pendent amb algun interessat.  
e) Tindre parentiu de consanguinitat dins del tercer grau o d'afinitat dins del segon amb qualsevol dels interessats, amb els administradors d'entitats o societats interessades o amb els assessors, representants legals o mandataris que intervinguen en el procediment, així com compartir despatx professional o estar associat amb estos per a l'assessorament, la representació o el mandat.  
f) Tindre amistat íntima o enemistat manifesta amb alguna de les persones mencionades en l'apartat anterior.  
g) Haver intervingut com a pèrit en el procediment de què es tracte.  
  
h) Tindre relació de servici amb persona natural o jurídica interessada directament en l'assumpte, o haver-li prestat en els dos últims anys servicis professionals de qualsevol tipus i en qualsevol circumstància o lloc.  
Quan algun dels membres dels òrgans col·legiats s'abstinga per alguna de les causes anteriors, haurà de manifestar-ho expressament, en deixarà constància en l'acta de la sessió corresponent.  
Si la causa d'abstenció concorreguera en el gerent o coordinador, en el personal tècnic dels grups o en el responsable administratiu i financer, plantejaran l'abstenció per escrit a la junta directiva, que la resoldrà i decidirà, si és el cas, la persona que en substitució d'aquells haja d'intervindre en el procediment.  
Els sol·licitants de les ajudes podran recusar els membres dels òrgans de decisió, així com el gerent o coordinador i el personal tècnic dels Grups, en qualsevol moment del procediment, quan consideren que concorre en estos alguna de les causes d'abstenció enumerades en l'apartat primer. Si la recusació es planteja contra algun dels membres dels òrgans de decisió, este haurà de procedir, quan considere que incorre en la causa d'abstenció al·legada, en els termes que preveu l'apartat segon. Si la recusació es planteja contra el gerent o coordinador o el personal tècnic dels Grups, la persona que haguera sigut recusada exposarà el seu parer per escrit a la junta directiva, que resoldrà el que corresponga, en el termini màxim de dos dies. De la mateixa manera es procedirà quan la recusació es plantege en relació amb el responsable administratiu i financer, si bé la decisió serà adoptada una vegada oït l'òrgan corresponent del municipi del territori del GAL LEADER1420 en el qual tinga la seua destinació.  
  
8. La selecció dels GAL LEADER1420 s'efectua per mitjà de concurs públic, ajustat als principis de publicitat, concurrència, igualtat i transparència.  
Les sol·licituds, que s'ajustaran al model arreplegat en l'annex II, es dirigiran a la direcció general competent en matèria de desenrotllament rural, i es presentaran, en la seu d'esta (ciutat administrativa 9 d'Octubre ?CA9O?. Edifici B0. Carrer de Castán Tobeñas, 77, València 46879), sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds hauran d'estar acompanyades de la documentació següent:  
a) Document de Compromís de Candidatura Conjunta, segons el model de l'annex III.  
b) Estructura de l'associació candidata a GAL LEADER1420, segons el model de l'annex IV.  
c) Fotocòpia compulsada del CIF de l'associació que participa per a ser reconeguda com a GAL LEADER1420.  
d) Fotocòpia compulsada del DNI de la persona física que actue com a representant de l'associació esmentada.  
e) Certificats bancaris de la titularitat dels comptes corrents en què, si és el cas, hagen d'efectuar-se els pagaments al Grup d'Acció Local.  
f) Consentiment per a l'obtenció telemàtica dels certificats d'estar al corrent de les obligacions fiscals davant de l'Agència Tributària i davant de la Hisenda Pública de la Generalitat i de les obligacions davant de la Seguretat Social.  
g) Pressupost estimatiu dels gastos de funcionament i explotació del GAL LEADER1420, anual i per al conjunt del període.  
De conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan la sol·licitud o la documentació no dispose d'algun dels requisits assenyalats en el present apartat, es requerirà el sol·licitant que esmene els defectes que tinguen o l'aportació els documents preceptius, en el termini de deu dies, amb indicació que, si així no ho fa, es considerarà que ha desistit de la seua petició, amb la resolució prèvia de l'Agència Valenciana de Foment i Garantia Agrària en els termes que establix l'article 42 de la llei esmentada.  
El termini de presentació de sol·licituds serà d'un mes a partir de l'endemà de la publicació d'esta resolució en el Diari Oficial de la Comunitat Valenciana.  
9. Les sol·licituds presentades pels candidats a GAL LEADER1420 es valoraran d'acord amb els criteris establits en l'annex V de la present resolució.  
La valoració s'efectuarà per part d'un comité de selecció de Grups d'Acció Local i de les seues estratègies creat per la direcció general competent en matèria de desenrotllament rural amb la composició següent: 3 representants de la conselleria competent en matèria de desenrotllament rural; 1 representant de la conselleria competent en matèria de medi ambient, 1 representant de la conselleria competent en matèria de turisme; 1 representant del Ministeri competent en matèria de desenrotllament rural, 1 representant de la Xarxa Valenciana de Desenrotllament Rural, 1 representant per cada una de les diputacions provincials de la Comunitat Valenciana, 1 representant de la Federació de Municipis i Províncies de la Comunitat Valenciana, 1 representant de la Federació de Cooperatives Agroalimentàries de la Comunitat Valenciana, 2 representants de les organitzacions professionals agràries de la Comunitat Valenciana, i 1 representant de les organitzacions forestals.  
  
El comité de selecció s'ajustarà en l'organització i el funcionament al que establix el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
Entre els vocals que actuen en representació de la Conselleria competent en matèria de desenrotllament rural, un d'estos exercirà la presidència del Comité de Selecció, i actuarà com a secretari, amb veu però sense vot, un funcionari d'esta no inclòs entre estos 3 vocals.  
Quan una candidatura no complisca algun dels requisits establits en l'apartat quart de la present resolució, la proposta del Comité de Selecció podrà bé desestimar la candidatura, bé aprovar-la, subjecta a la condició que el candidat modifique la característica afectada fi d'adequar-la a les exigències de l'apartat mencionat. La proposta d'aprovació condicionada serà notificada al president designat en la proposta de selecció. El president disposarà de 10 dies per a esmenar els defectes de la candidatura, i remetrà el document de compromís de candidatura conjunta revisat a la Direcció General competent en matèria de desenrotllament rural. Si l'esmena no es produïx en el termini mencionat, es considerarà que la candidatura desistix del procediment i així es reflectirà en la resolució de la convocatòria.  
  
El comité de selecció podrà realitzar les observacions que considere necessàries sobre els aspectes relacionats amb les característiques dels grups, i en particular vetlarà per a garantir que tot el territori LEADER 1420 quede cobert. Una vegada baremades les organitzacions candidates presentades en cada territori, la selecció recaurà en els sol·licitants que, en aplicació dels criteris a què es fa referència en l'annex V, obtinguen les majors puntuacions globals, fins a esgotar el nombre màxim de GAL LEADER1420 a seleccionar.  
Si les organitzacions candidates finalment seleccionades no cobriren la totalitat del territori rural definit en el PDRCV1420, l'Agència Valenciana de Foment i Garantia Agrària podrà convocar una nova convocatòria pública d'acord amb les normes anteriors, en el termini de tres mesos des de l'acabament del termini de presentació de sol·licituds de la convocatòria inicial.  
El comité de selecció, en el termini màxim de 30 dies des de la data d'acabament del termini de presentació de sol·licituds, elevarà la seua proposta a l'Agència Valenciana de Foment i Garantia Agrària, la qual dictarà la resolució definitiva de la convocatòria en el termini màxim de 15 dies des de la recepció de la proposta. Esta resolució, que concretarà l'import inicial de l'ajuda preparatòria, i per a gastos de funcionament i explotació que corresponga a cada Grup d'Acció Local, es comunicarà a tots els seleccionats i es publicarà en el Diari Oficial de la Comunitat Valenciana.   
L'import total a concedir per a gastos corresponents a ajuda preparatòria d'acord amb les dotacions previstes per a la mesura 19 LEADER del PDRCV1420, s'establix en 320.000 euros.  
L'import a concedir, a aquelles organitzacions que hagen adquirit la condició de GAL LEADER1420, en concepte de gastos de funcionament i explotació per a tot el període d'execució del PDRCV1420, constarà d'una part fixa de 480.000 euros igual per a tots els grups i d'una part variable que es determinarà en funció de les dotacions incloses en el PDRCV1420, atesos els criteris següents:  
  
a) El 60% en funció del nombre de municipis que formen part del territori d'actuació del Grup.  
b) El 40%, en funció de la superfície a què s'estenga l'àmbit territorial d'actuació del Grup.  
Tot això sense perjuí que els imports inicials així calculats puguen ser modificats posteriorment durant l'execució de les estratègies de desenrotllament local.  
10. Tota alteració de les condicions tingudes en compte per a la selecció d'un Grup d'Acció Local que supose l'incompliment per este dels compromisos assumits en la seua candidatura o del que establix esta resolució de convocatòria podrà donar lloc a la revocació de la condició de GAL LEADER1420.  
  
Quint. Estratègies de desenrotllament local  
1. Tots les organitzacions candidates hauran de presentar l'estratègia per al territori d'actuació en el termini màxim de sis mesos des de la publicació en el Diari Oficial de la Comunitat Valenciana de la resolució de la convocatòria de selecció de Grups d'Acció Local.  
  
2. Les estratègies de desenrotllament local (EDL) hauran de mostrar les deficiències i potencialitats de l'espai rural en qüestió, exposar els objectius perseguits i l'estratègia a aplicar per a aconseguir-los. La seua estructura s'adaptarà al que disposa l'annex VI.  
Tant l'estat de la situació actual, com la definició d'objectius i els instruments de desenrotllament local podran partir d'una concepció general del territori (tots els reptes a què s'enfronta i els objectius globals a què aspira assolir) però haurà de contindre, com a mínim, els elements següents:  
a) La definició de la zona i la població objecte de l'estratègia.  
b) Un examen de les necessitats i el potencial de la zona, amb una anàlisi dels punts forts, els punts dèbils, les oportunitats i les amenaces (DAFO).  
c) Una descripció de l'estratègia i els seus objectius, de les característiques integrades i innovadores d'esta, així com una jerarquia d'objectius, incloses metes mesurables quant a productivitat i resultats, i s'hi inclouen els efectes sobre l'ocupació, l'impacte sobre el medi ambient, mitigació del canvi climàtic i adaptació a este. Pel que fa als resultats, les metes podran expressar-se en termes quantitatius i qualitatius.  
  
d) Una descripció del procés de participació de la comunitat en el desenrotllament de l'estratègia.  
e) Un pla d'acció en el qual es demostre la manera en què els objectius es traduïxen en accions; s'hi inclou un pla d'indicadors d'execució, de resultats i d'impacte.  
f) Una descripció de les disposicions de gestió i seguiment de l'estratègia que demostre la capacitat del grup d'acció local per a posar-la en pràctica, així com una descripció de les disposicions específiques de cara a l'avaluació, i la retroalimentació, basades en l'evolució dels indicadors de partida i els de resultats.  
g) El pla financer per a l'estratègia, amb l'assignació prevista del fons FEADER i la participació nacional.  
3. La selecció de les estratègies de desenrotllament local (EDL) es realitzarà pel comité de selecció regulat en l'apartat quart, punt 9, d'esta resolució.  
D'acord amb el que disposa el Marc Nacional de Desenrotllament Rural 2014-2020, el gasto públic mínim previst en les estratègies a seleccionar estarà al voltant dels 3 milions d'euros incloent-hi els gastos d'explotació. Podrà ser superior o inferior a esta xifra quan les característiques del territori d'aplicació ho aconsellen, però la circumstància de ser inferior no podrà generalitzar-se.  
Per a la selecció es tindrà en compte la idoneïtat de l'estratègia per al territori a què es dirigix, no la comparació amb altres estratègies per a altres territoris, i els efectes previstos per esta quant a creació d'ocupació, impacte sobre el medi ambient, mitigació del canvi climàtic i adaptació a este. Només podrà proposar-se una estratègia en un territori.  
  
El comité de selecció podrà sol·licitar de les organitzacions candidates la presentació pública d'un resum de l'estratègia, i realitzar les observacions que considere necessari. Les candidatures hauran d'adaptar les seues estratègies a les observacions rebudes.  
Tots les organitzacions candidates seleccionades per a elaborar les estratègies podran rebre l'ajuda preparatòria, encara que l'estratègia no siga finalment seleccionada pel comité de selecció.  
D'acord amb el que disposa el Marc Nacional de Desenrotllament Rural 2014-2020, les convocatòries inicials de GAL LEADER1420 i de les seues estratègies hauran d'estar acabades abans del 31 de desembre de 2016. Si es repetira la convocatòria, haurien d'estar acabades abans del 31 de desembre de 2017.  
Una vegada preseleccionades les estratègies, i modificades si és el cas, com a resultat de la cooperació entre el Comité de Selecció i els candidats, estes tindran un període d'exposició pública d'un mes en què els agents interessats del territori d'aplicació podran presentar les seues observacions al contingut d'estes.  
La proposta de selecció, que arreplegarà les aportacions efectuades en el període d'informació pública, es formalitzarà en acta i s'efectuarà sobre la base de les millors puntuacions globals en aplicació dels criteris de l'annex VII d'esta resolució. La proposta serà elevada pel Comité de Selecció, en el termini màxim de 3 mesos des de l'acabament del termini de presentació de les estratègies, a l'Agència Valenciana de Foment i Garantia Agrària, el qual dictarà la resolució definitiva en el termini d'1 mes des de la data de recepció de la proposta. Esta resolució, que concretarà l'import de finançament públic atorgat a cada EDL, es comunicarà a cada GAL LEADER1420 i es publicarà en el Diari Oficial de la Comunitat Valenciana.  
Totes les estratègies partiran d'un gasto públic fix de 2 milions d'euros i tindran una part variable que es calcularà, d'acord amb les dotacions previstes en el PDRCV1420, segons els criteris següents:  
  
- Un 50% es ponderarà basant-se en la població censada en els municipis, o una part d'estos, compresos en l'àmbit territorial d'actuació del Grup.  
- L'altre 50% es distribuirà de forma proporcional a la puntuació obtinguda per aplicació del barem de selecció de l'annex VII.  
L'aprovació final de l'estratègia de desenrotllament local presentada per una organització candidata permetrà a l'organització subscriure un conveni de col·laboració amb la direcció general competent en matèria de desenrotllament rural, que li conferirà la condició de GAL LEADER1420. En el conveni que se subscriga s'establiran, les funcions i la composició del comité de seguiment de cada estratègia de desenrotllament local.  
El venciment del termini màxim sense haver-se notificat la resolució, legitima els interessats per a entendre desestimada la seua sol·licitud.  
En el cas en què durant l'execució de l'estratègia de desenrotllament local, es detectaren canvis en les circumstàncies tingudes en compte o efectes no previstos, el GAL LEADER1420 podrà sol·licitar a la direcció general competent en matèria de desenrotllament rural la modificació d'esta. Les estratègies inicialment aprovades podran modificar-se, com a màxim, tres vegades en el període 2014-2020, si es detectaren canvis en les circumstàncies tingudes en compte o efectes no previstos en la seua aplicació.  
  
Sext   
1. Les disposicions d'esta resolució estan supeditades a la definitiva aprovació del PDRCV1420 per mitjà d'una decisió comunitària.  
2. Durant l'any 2015, la dotació corresponent a gastos de funcionament i explotació dels GAL LEADER1420 s'ajustarà al període efectiu de funcionament del grup en l'aplicació de l'estratègia de desenrotllament local.  
  
Sèptim  
Esta resolució posa fi a la via administrativa i contra la qual es pot interposar potestativament recurs de reposició davant del director de l'Agència Valenciana de Foment i Garantia Agrària en el termini un mes, comptador des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o impugnar-se directament davant dels jutjats contenciosos administratius en el termini de dos mesos, comptadors de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que s'utilitze qualsevol altra via que es considere oportuna  
  
  
València, 2 d'abril de 2015.- El director de l'Agència Valenciana de Foment i Garantia Agrària: Alfredo González Prieto  
  
  
ANNEX II  
Model de sol·licitud  
  
Candidatura GAL LEADER1420  
  
ZONA GEOGRÀFICA D'ACTUACIÓ:  
  
Sr. ?, DNI - amb domicili a ?, província de - carrer o plaça ?, número ?, DP ?, com a president designat en el Document de Compromís de Candidatura Conjunta,  
  
SOL·LICITE  
Ser admés en la convocatòria pública per a la selecció de Grups d'Acció Local per al període 2014-2020, regulada per la Resolució de 2 d'abril de 2015, del director de l'Agència Valenciana de Foment i Garantia Agrària (AVFGA) (DOCV núm. xx, de data xx), per a la qual cosa s'acompanya de la documentació següent:  
a) Document de Compromís de Candidatura Conjunta, segons el model de l'annex III.  
b) Fotocòpia compulsada del CIF de l'associació que participa per a ser reconeguda com a GAL LEADER1420.  
c) Fotocòpia compulsada del DNI de la persona física que actue com a representant de l'associació esmentada.  
d) Certificats bancaris de la titularitat dels comptes corrents en els quals, si és el cas, hagen d'efectuar-se els pagaments al Grup d'Acció Local.  
e) Consentiment per a l'obtenció telemàtica dels certificats d'estar al corrent de les obligacions fiscals davant de l'Agència Tributària i davant de la Hisenda Pública de la Comunitat i de les obligacions davant de la Seguretat Social.  
f) Pressupost estimatiu de gastos de funcionament del GAL LEADER1420, anual i per al conjunt del període.  
Declare sota la meua responsabilitat que totes les dades reflectides en esta sol·licitud són certes.  
?, - de - de -  
  
Firmat: -  
  
AGÈNCIA VALENCIANA DE FOMENT I GARANTIA AGRÀRIA  
  
  
ANNEX III  
Compromís de candidatura conjunta  
  
Els sotasignats, membres de la candidatura a Grup d'Acció Local LEADER1420, ens comprometem a:  
- Participar activament en la posada en pràctica d'una estratègia de desenrotllament local (EDL) i en la realització d'accions de dinamització del nostre territori;  
- Incentivar i donar suport al naixement d'iniciatives d'execució de l'EDL entre aquells als quals representem (veïns, en el cas d'ajuntaments, empresaris o professionals del sector, en el cas d'entitats/associacions representatives d'un sector empresarial o professional, cooperativistes, en el cas de cooperatives, socis, en el cas d'associacions?).  
  
- Actuar en el procés de presa de decisions en el GAL LEADER1420, de mode d'acord amb la defensa dels interessos globals del territori de què sorgix.  
- Actuar com a GAL LEADER1420 sotmesos als principis de col·laboració, objectivitat, imparcialitat, eficàcia, eficiència, transparència, publicitat i lliure concurrència.  
- Integrar-nos, a través d'associacions d'àmbit regional o nacional, en la Xarxa Rural Nacional.  
- Participar, almenys, en un projecte de cooperació presentat davant de la Direcció General competent en desenrotllament rural.  
- Facilitar la verificació de les nostres actuacions com a GAL LEADER1420 per part dels òrgans de control comunitaris, nacionals o autonòmics.  
  
Designem com a membres de la junta directiva d'esta candidatura les persones que se citen a contribució, i es delega en el president la firma de tots els documents que requerisca la presentació d'esta candidatura i i designar-lo com el nostre representant comú davant de l'Administració en el cas de ser seleccionats com a GAL LEADER1420.  
  
President/presidenta: Sr./Sra. -  
Vicepresident/vicepresidenta (si és el cas): Sr./Sra. -  
Vicepresident/vicepresidenta segon/segona (si és el cas): Sr./Sra. -  
Vocals:  
Sr./Sra. -  
Sr./Sra. -  
Sr./Sra. -  
  
Firmants del compromís de candidatura conjunta:  
Organització:  
Representant:  
(Firma)  
  
Organització:  
Representant:  
(Firma)  
  
Organització:  
Representant:  
(Firma)  
  
Organització:  
Representant:  
(Firma)  
  
AGÈNCIA VALENCIANA DE FOMENT I GARANTIA AGRÀRIA  
  
  
  
ANNEX IV  
Estructura de la candidatura a GAL LEADER1420  
  
A) Territori inclòs en la zona d'actuació del GAL (relació de municipis compresos en l'àmbit territorial dels inclosos en l'annex I)  
  
Nombre de municipis, superfície i població inclosa en el territori d'actuació  
  
B) Dades de la candidatura:  
1. Denominació.  
2. Domicili social. Telèfon. Fax. Correu electrònic.  
3. Fotocòpia compulsada del CIF.  
4. Personalitat jurídica:  
- Fotocòpia compulsada del títol constituent.  
- Relació d'associats, amb identificació del caràcter públic o privat, individual o col·lectiu, la identificació del seu representant legal, i el nombre de vots que tindran assignats en el GAL LEADER1420. Per a les persones juridicoprivades, a més, el nom del municipi (o municipis) de la zona geogràfica de programació de la qual és representativa l'entitat, descripció de la seua vinculació i grau d'implantació en este i sector econòmic a què pertanyen.  
- Fotocòpia compulsada dels Estatuts i, si n'hi ha, del Reglament de règim interior.  
- Sistemes de contractació de personal i tipus de responsabilitat econòmica davant de tercers.  
- Òrgans responsables del funcionament de l'entitat i de l'estratègia de desenrotllament local, persones que els integren i càrrec i representació que tenen.  
- Identificació del responsable administratiu i financer: entitat local i persona que exercix les funcions.  
5. Experiència en el disseny i gestió d'altres plans de desenrotllament, amb indicació breu i concisa dels resultats obtinguts, especialment pel que fa a la dinamització social aconseguida.  
6. Capacitat administrativa:  
- Equipament existent o previst, tant en recursos humans com en locals, material i mitjans.  
- Perfil i requisits per al gerent, personal tècnic i administratiu; les seues funcions i historial professional requerit.  
- Modalitats de contractació.  
7. Implantació territorial:  
- Descripció del grau d'implantació en funció de les activitats que, si és el cas, es realitzen actualment i en particular de les indicades en el desenrotllament rural.  
- Integració en xarxa regional o nacional.  
8. Sistemes de gestió per a l'aprovació d'operacions i presa de decisions  
9. Règim societari:  
- Requisits per a adquirir la condició de soci.  
- Obligacions i drets dels socis.  
- Baixa de socis.  
- Règim econòmic.  
- Responsabilitats.  
- Representació i gestió del Grup d'Acció Local.  
- Normes de disciplina social.  
- Funcionament dels òrgans de decisió.  
- Funcions i composició.  
- Sistema de renovació.  
- Convocatòries.  
- Drets de vot.  
- Majories.  
- Delegació de facultats.  
10. Pressupost estimatiu de gastos de funcionament i explotació, anual i per al conjunt del període 2014-2020  
  
AGÈNCIA VALENCIANA DE FOMENT I GARANTIA AGRÀRIA  
  
  
ANNEX V  
Criteris de valoració per a la selecció dels gal leader1420  
  
  
(100 punts de valoració maxima)  
Criteri Puntuació màxima  
TERRITORI D'ACTUACIÓ 40 punts  
Grau d'adequació al territori Dades de densitat superiors a la mitjana per grup a la Comunitat Valenciana Fins a 10 punts  
 Dades de densitat inferiors a la mitjana per grup a la Comunitat Valenciana Fins a 15 punts  
Experiència en gestió en anteriors períodes de programació Participació, almenys, en 1 programa LEADER 15 punts  
Procediments de gestió Es valorarà, especialment, la distribució de funcions entre els distints òrgans del Grup, els mecanismes de funcionament i d'adopció de decisions, els criteris a establir per a la selecció de programes i els mecanismes que garantisquen els principis de col·laboració, objectivitat, imparcialitat, eficàcia, eficiència, transparència, publicitat i lliure concurrència.  
 Fins a 10 punts  
COMPOSICIÓ DEL GRUP: EQUIP TÈCNIC I MITJANS MATERIALS POSATS A DISPOSICIÓ DEL GRUP 40 punts  
Mecanismes de participació dels associats i de la població en el funcionament del Grup atenent el nombre de membres privats d'este. 0-7 2 punt  
 1-5 3 punts  
 2-5 2 punts  
 4-41 5 punts  
 >10 10 punts  
Pluralitat: nombre de sectors econòmics i/o empresarials representats en  la junta rectora o òrgan de decisió del Grup 1 punt per sector. Fins a 10 punts  
Equip tècnic: nombre de membres i qualificació professional, incloent-hi el gerent o coordinador.  
 1 punt per tècnic  
0,5 punts per administratiu Fins a 10 punts  
  
Altres recursos: econòmics, materials i humans.  
 Es valorarà la seua idoneïtat i coherència Fins a 10 punts  
GRAU DE CONSULTA LOCAL EN L'ELABORACIÓ DEL PLA Fins a 10 punts  
CAPACITAT DELS AGENTS LOCALS PER A ASSUMIR ELS TREBALLS A DESENROTLLAR Fins a 10 punts  
  
  
AGÈNCIA VALENCIANA DE FOMENT I GARANTIA AGRÀRIA   
  
  
ANNEX VI  
Estratègies de desenrotllament local  
  
Apartats a omplir en la descripció de l'estratègia de desenrotllament local:  
1. Anàlisi de situació del territori i determinació d'estrangulacions i potencialitats (màxim 10 folis): debilitats/amenaces, fortaleses/oportunitats (DAFO). Especial referència a aquelles qüestions amb impacte sobre la situació de crisi demogràfica i sobre la millora econòmica i de l'ocupació en els territoris.  
2. Efectes esperats en relació amb la situació de partida (màxim 10 folis): indicadors de base referents al context i relacionats amb els objectius que fixa el PDRCV1420, degudament adaptats a les zones corresponents.  
3. Objectius de l'estratègia de desenrotllament local (màxim 10 folis): coherència dels objectius i estratègia proposats en el PDRCV1420. Complementarietat i articulació amb altres programes o actuacions públiques o amb suport públic en la zona. Objectius generals i específics en matèria d'ocupació. Dinamització i esforç d'associació. Transferibilitat dels resultats esperats i del procés. Participació social en la redacció de la proposta. Plantejaments de cooperació per al desenrotllament.  
4. Línies d'actuació i previsions de distribució de fons: quadre amb el pes percentual estimat per a cada línia d'actuació i per al conjunt de l'EDL.  
5. Articulació amb altres programes d'actuació sobre el medi rural. Complementarietat. Caràcter pilot. Innovació i transferibilitat. Impacte de l'estratègia prevista sobre el medi ambient, mitigació del canvi climàtic i adaptació a este.  
6. Barem territorial per a la selecció de projectes. Condicions i criteris de selecció dels projectes auxiliables i dels promotors. Taules de baremació. Criteris de concessió i quadre de càlcul de l'ajuda per projecte. Repartiment de 100 punts. El barem inclourà necessàriament entre els criteris de selecció una priorització dels projectes que s'executen en els municipis de menor nombre d'habitants, i s'assigna una puntuació diferent segons la grandària del municipi, es fixen trams de població. L'últim tram a què cada GAL LEADER1420 ha d'assignar punts serà el que incloga el municipi més poblat de la seua zona geogràfica de programació. El tram municipal més alt, disposarà de 0 punts. Prioritat dels col·lectius amb dificultats d'inserció en el mercat laboral. Viabilitat econòmica dels projectes i caràcter sostenible d'estos.  
  
7. Procediment de gestió. Mecanismes que garantisquen els principis de publicitat, objectivitat, concurrència, transparència, igualtat i no discriminació, eficàcia i eficiència. Mecanismes de funcionament i presa de decisions. Funcions i responsabilitats. Sistemes de divulgació de les convocatòries d'ajudes. Convocatòries a efectuar pels Grups: contingut, publicació, termini de presentació de sol·licituds, òrgan competent per a la seua aprovació i reobertura. Recepció i estudi de sol·licituds. Procediments de concessió i pagament: persones o òrgans responsables dels distints tràmits i terminis per a la seua realització. Motivació de decisions. Registres i seguiment de projectes. Mecanismes de control i recuperació de subvencions.  
8. Procediment per a la modificació de l'EDL, si és el cas.  
  
AGÈNCIA VALENCIANA DE FOMENT I GARANTIA AGRÀRIA   
  
  
  
ANNEX VII  
Criteris de valoració per a la selecció de les estratègies de desenrotllament local  
  
(100 punts de valoració maxima)  
  
Criteri Puntuació màxima  
Qualitat del diagnòstic previ: anàlisi de situació i identificació de potencialitats i debilitats del territori. 10 punts  
Objectius i efectes a aconseguir: adequació objectius/diagnòstic. 15 punts  
Qualitat de l'estratègia de desenrotllament: adequació estratègia/objectius. 15 punts  
Grau de transferibilitat dels resultats obtinguts: grau d'innovació de les accions a finançar i transferibilitat dels mètodes proposats. 15 punts  
Tema o temes integradors: adequació tema/comarca/recursos efectes esperats sobre ocupació, impacte sobre el medi ambient, mitigació del canvi climàtic i adaptació a este. 10 punts  
Pla de Divulgació i Accions de Dinamització: es valora la previsió d'actuacions de divulgació de les ajudes i de reunions per a aconseguir la presentació de projectes. 5 punts  
Presentació d'enfocaments de caràcter innovador per al desenrotllament de les zones rurals. 10 punts  
Prioritat dels col·lectius amb dificultats d'inserció en el mercat laboral. 15 punts  
Paper de la cooperació en l'estratègia (comunitària, nacional, internacional) 5 punts  
  
  
AGÈNCIA VALENCIANA DE FOMENT I GARANTIA AGRÀRIA